CELEX: 62017TN0263
Language: fi
Date: 2017-05-03 00:00:00
Title: Asia T-263/17: Kanne 3.5.2017 – SD v. EIGE

24.7.2017   
            
            
               FI
            
            
               Euroopan unionin virallinen lehti
            
            
               C 239/48
            
         Kanne 3.5.2017 – SD v. EIGE
   (Asia T-263/17)
   (2017/C 239/61)
   Oikeudenkäyntikieli: englanti
   
      Asianosaiset
   
   
      Kantaja: SD (edustajat: asianajajat L. Levi ja A. Blot)
   
      Vastaaja: Euroopan tasa-arvoinstituutti (EIGE)
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan 26.8.2016 tehdyn EIGE:n implisiittisen päätöksen, jolla hylättiin kantajan 26.4.2016 päivätty pyyntö hänen työsopimuksensa uusimiseksi toisen kerran
            
         
               —
            
            
               kumoamaan lisäksi – tarpeellisilta osin – 20.1.2017 tehdyn EIGE:n päätöksen, joka annettiin tiedoksi kantajalle 23.1.2017 ja jolla hylättiin kantajan oikaisuvaatimus, jonka se esitti 3.10.2016 EIGE:n implisiittisestä päätöksestä
            
         
               —
            
            
               määräämään kantajalle aiheutuneen aineellisen ja aineettoman vahingon korvaamisesta
            
         
               —
            
            
               määräämään kantajalle kaikkien tästä kanteesta aiheutuneiden kulujen korvaamisesta.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kolmeen kanneperusteeseen.
   
               1)
            
            
               Ensimmäinen kanneperuste, joka perustuu perusteluvelvollisuuden rikkomiseen ja hyvän hallinnon periaatteen loukkaamiseen.
               
                           —
                        
                        
                           Vastaaja ei antanut kantajalle perusteltua päätöstä hänen pyyntönsä ja myöhemmin tekemänsä oikaisuvaatimuksen johdosta. Sillä, että perustelut puuttuvat kokonaan, loukataan perusteluvelvollisuutta ja hyvän hallinnon periaatetta.
                        
                     
         
               2)
            
            
               Toinen kanneperuste, joka perustuu EU:n muuhun henkilöstöön sovellettavien palvelussuhteen ehtojen 8 artiklan ja väliaikaisiin toimihenkilöihin ja sopimussuhteisiin toimihenkilöihin sovellettavasta sopimuksen uusimista tai uusimatta jättämistä koskevasta menettelystä 28.7.2014 annetun EIGE:n päätöksen nro 82 (jäljempänä päätös 82) rikkomiseen.
               
                           —
                        
                        
                           Vastaaja ei käyttänyt asianmukaisesti sille edellä mainittujen säännösten nojalla annettua harkintavaltaa, eikä tutkinut kaikkia asian kannalta merkityksellisiä seikkoja perusteellisesti tai yksityiskohtaisesti.
                        
                     
         
               3)
            
            
               Kolmas kanneperuste, joka perustuu menettelyllisiin sääntöjenvastaisuuksiin, joita ovat päätöksessä 82 säädettyjen sisäisten menettelysääntöjen rikkominen, puolustautumisoikeuksien, oikeuden tulla kuulluksi, hyvän hallinnon periaatteen ja huolellisuusvelvollisuuden loukkaaminen.
               
                           —
                        
                        
                           Vastaaja ei noudattanut päätöksen 82 mukaista menettelyä, eikä kuullut kantajaa tehokkaasti muulla tavalla. Näin ollen se ei ennen 26.8.2016 antamaansa päätöstä hankkinut kantajalta asiaankuuluvia, kantajan etujen mukaisia tietoja eikä mahdollistanut kantajalle hänen oman puolustuksensa valmistelua asianmukaisesti.